
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 24P/32/2026 8726200725 26. 03. 2026 JUDr. Dušan Miškovčík ECLI:SK:OSPP:2026:8726200725.3
ROZSUDOK V MENE SLOVENSKEJ REPUBLIKY 24P/32/2026 Okresný súd Poprad v konaní pred sudcom JUDr. Dušanom Miškovčíkom v právnej veci starostlivosti súdu o maloletého A. B., nar. XX. XX. XXXX, trvale bytom ako matka, zastúpeného procesným opatrovníkom: Úradom práce, sociálnych vecí a rodiny Kežmarok, dieťa rodičov – matky C. B., D. C., nar. XX. XX. XXXX, trvale bytom C., E. F. XXXX/X, a otca G. B., nar. XX. XX. XXXX, trvale bytom H. XXX, o návrhu matky na zmenu úpravy rodičovských práv a povinností rodičov k maloletému dieťaťu, takto rozhodol: 24P/32/2026 I. Konanie v časti o uloženie zákazu otcovi vycestovania s maloletým mimo územia Slovenskej republiky z a s t a v u j e. II. S c h v a ľ u j e rodičovskú dohodu v nasledovnom znení: M e n í s a rozsudok Okresného súdu Kežmarok č. k. KK-5P/109/2021 – 30 zo dňa 09. 09. 2021 v časti úpravy styku tak, že otec G. B., nar. XX. XX. XXXX j e o p r á v n e n ý stretávať sa s maloletým A. B., nar. XX. XX. XXXX: - v priebehu bežného roka každý druhý a tretí víkend v kalendárnom mesiaci od piatka od 16.00 h do nedele do 18.00 h. - počas vianočných sviatkov každý párny rok v čase od 23. 12. od 16.00 h do 27. 12. do 18.00 h a počas Silvestra každý nepárny rok v čase od 28. 12. od 16.00 h do 02. 01. nasledujúceho kalendárneho roka do 18.00 h. - počas Veľkonočných sviatkov každý nepárny rok od Zeleného štvrtka od 16.00 h do Veľkonočného pondelka do 18.00 h. - počas letných prázdnin v mesiaci júl od 01. 07. od 16.00 h do 15. 07. do 18.00 h a v mesiaci august od 08. 08. od 16.00 h do 23. 08. do 18.00 h. - počas jarných prázdnin každý párny rok od piatka od 16.00 h do stredy do 18.00 h a každý nepárny rok od stredy od 16.00 h do nedele do 18.00 h. Otec si maloletého prevezme a odovzdá v mieste bydliska matky a môže sa zdržiavať s maloletým v mieste svojho obvyklého pobytu v Českej republike. Matka je povinná mal. dieťa na styk s otcom riadne a včas pripraviť.
III. Žiaden z účastníkov n e m á n á r o k na náhradu trov konania. odôvodnenie: 24P/32/2026 1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: 24P/32/2026 Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Podľa § 44 CMP, rozsudky o výživnom sú vykonateľné doručením. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

